ΓΡΑΠΤΗ ΕΡΩΤΗΣΗ E-0490/97 υποβολή: Ludivina Garcνa Arias (PSE) προς την Επιτροπή (19 Φεβρουαρίου 1997)

Θέμα: Τοπικά και περιφερειακά σύμφωνα υπέρ της απασχόλησης

Το έγγραφο της Επιτροπής με τίτλο «Δράση για την απασχόληση στην Ευρώπη. Ένα σύμφωνο εμπιστοσύνης» (CSE(96)1 τελικό) προβλέπει τρία περιθώρια δημοσιονομικού ελιγμού για τη χρηματοδότηση των τοπικών συμφώνων υπέρ της απασχόλησης.

Το πρώτο δημοσιονομικό περιθώριο προβλέπει ότι πρόσθετο ποσό περίπου 5,5 δισεκατ. Ecu για την περίοδο 1996-1999 προέρχεται από την εφαρμογή του αποπληθωριστή στο σύνολο των προγραμμάτων και των στόχων των διαρθρωτικών πολιτικών.

Από το συνολικό αυτό κονδύλιο τί ποσό αντιστοιχεί στο ισπανικό κράτος;

Έχει η ισπανική κυβέρνηση ανακοινώσει την κατανομή αυτού του ποσού; Σε ποιες περιοχές και σε τι είδους προγράμματα θα διατεθεί;

Κοινή απάντηση του κ. Wulf-Mathies εξ ονόματος της Επιτροπής στις γραπτές ερωτήσεις E-0488/97, E-0489/97, E-0490/97, E-0491/97 και E-0492/97 (7 Απριλίου 1997)

Δεδομένου ότι πρόκειται για τον πίνακα και το ακριβές περιεχόμενο των εδαφικών συμφώνων τα οποία έχουν προτάθηκαν στο πλαίσιο του Ευρωπαϊκού Συμβουλίου του Δουβλίνου, είναι χρήσιμο να υπενθυμιστεί ότι, το τελευταίο αυτό, εξέφρασε την επιθυμία της ταχείας θέσης σε εφαρμογή 60 περίπου προτάσεων συμφώνων οι οποίες επελέγησαν από τις αρχές 14 κρατών μέλων. Οι προτάσεις αυτές δεν έχουν ωστόσο ακόμη «εγκριθεί εφόσον περιορίζονται, στις περισσότερες περιπτώσεις, σε μια απλή ένδειξη μιας περιοχή ή ενός εδάφους που είναι υποψήφια για το εν λόγω διάβημα.

Το αυτό ισχύει και για την Ισπανία, η οποία υπέβαλε στις 11 Δεκεμβρίου 1996, στην Επιτροπή, υποψηφιότητα 6 περιοχών (Cadix, λεκάνες ορυχείων των περιοχών Βαλένσια, Λεόν και, Αστούριας, Valles occidental, Ceuta και Melilla).

Εναπόκειται τώρα στην Επιτροπή να αναζητήσει κάθε απαραίτητο στοιχείο για την αξιολόγηση των 60 αυτών προτάσεων και, ιδίως, τον εντοπισμό των παραγόντων του συμφώνου, καθώς και τις ενδείξεις τις σχετικές με την αντίστοιχη εταιρική σχέση και τη διεύρυνσή της σε σχέση με τις συνήθεις πρακτικές, και τους προσανατολισμούς του προγράμματος ενεργειών του συμφώνου, σε θέματα δημιουργίας θέσεων απασχόλησης καθώς και τον καινοτόμο χαρακτήρα των προτεινομένων μέτρων.

Αυτά είναι τα κυριότερα στοιχεία μιας διμερούς διαπραγμάτευσης ανάμεσα στο συντονιστή κάθε συμφώνου και την Επιτροπή. Οι διαπραγματεύσεις αυτές θα καταλήξουν, ενδεχομένως, στη χορήγηση τεχνικής συνδρομής από την Κοινότητα, μεγίστου ποσού 200.000 ECU ανά σύμφωνο. Θα επιτρέψουν επίσης να διευκρινιστεί η διάρθρωση του προγράμματος ενεργειών κάθε συμφώνου με τον προγραμματισμό των διαρθρωτικών παρεμβάσεων στην περιοχή, ο οποίος πραγματοποιείται σήμερα πράγμα το οποίο συνεπάγεται σε κάθε περίπτωση, την ευαισθητοποίηση και στη συνέχεια, τη συμφωνία των αντιστοίχων επιτροπών παρακολούθησης. Στόχος της Επιτροπής είναι να ολοκληρωθεί το μεγαλύτερο μέρος αυτού του σταδίου διαπραγματεύσεων έως το Ευρωπαϊκό Συμβούλιο του Άμστερνταμ, έτσι ώστε να υποβληθεί σε αυτό μία έκθεση προοόδου.

Όσον αφορά τον πραγματικό χαρακτήρα μιας διευρυμένης εταιρικής σχέσης στις επιλεγείσες προτάσεις από τις εθνικές αρχές, το θέμα αυτό, στο όνομα της αρχής της επικουρικότητας, δεν δύναται να διασφαλισθεί από την Επιτροπή εφόσον εναπόκειται στην αρμοδιότητα των ενδιαφερομένων φορέων. Η Επιτροπή θα ελέγξει, ωστόσο, κατά την αξιολόγηση των προτάσεων, την ορθή τήρηση κάθε προσέγγισης, η οποία έχει, κατ'αυτήν, πρωταρχικό χαρακτήρα.

Δεδομένου ότι πρόκειται για περιθώρια ελιγμών στο πλαίσιο των Διαρθρωτικών Ταμείων όπως υπενθύμισε το Αξιότιμο Μέλος του Κοινοβουλίου, θα πρέπει να τονιστεί ότι τα τελευταία αυτά δεν απευθύνονται αποκλειστικά στη χρηματοδότηση των εδαφικών συμφώνων για την απασχόληση. Η κοινοποίηση «Δράση για την απασχόληση στην Ευρώπη, ένα σύμφωνο εμπιστοσύνης» προτείνει, πράγματι, ότι αυτή οι δυνατοί ελιγμοί του προγραμματισμού να χρησιμοποιηθούν ειδικότερα για τη βελτίωση του αντικτύπου των επί της απασχόλησης, στο πλαίσιο των υφισταμένων διαδικασιών. Στο πλαίσιο αυτό, τα εδαφικά σύμφωνα για την απασχόληση αποτελούν ιδιαίτερη προσπάθεια προκειμένου να καταβληθούν για να γίνουν περισσότερα και τα αποτελεσματικότερα διαβήματα υπέρ της απασχόλησης.

Όσον αφορά το ποσό που αντιστοιχεί σε κάθε ένα από τα περιθώρια αυτά ευλιξίας στην Ισπανία, ο αποπληθωριστής ο οποίος εφαρμόζεται στα προγράμματα δύναται να εκτιμηθεί σε 665 εκατ. ECU για τον στόχο 1 (περίοδος 1994-1997), σε 16,1 εκατ. ECU για το στόχο 2 (περίοδος 1994-1996) και σε 17,02 εκατ. ECU για το στόχο 5β (περίοδος 1994-1996). Τα κεφάλαια τα οποία προβλέπονται γι'αυτό το νέο στόχο 2 (περίοδος 1997-1999) αντιπροσωπεύουν προβλέψιμο ποσό της τάξεως των 1.318 εκατ. ECU, το κοινοτικό πλαίσιο στήριξης του οποίου εξετάζεται ακόμη σήμερα. Τέλος, η εξέταση και αναθεώρηση κατά τη διάρκεια της εκτέλεσης των προγραμμάτων για τους στόχους 1, 3, 4 και 5β δεν θα μπορέσει να αρχίσει, λόγω των αναγκαίων εργασιών αξιολόγησης, πριν το δεύτερο εξάμηνο του 1997.